ભારતીય ક્રિકેટર ગૌતમ ગંભીર બધા વિષયો પર સોશિયલ મીડિયા મારફતે પોતાનો અભિપ્રાય વ્યક્ત કરતો રહે છે પરંતુ આ વખતે તેના એક ટ્વિટમાં બીસીસીઆઇ અને પૂર્વ ભારતીય કેપ્ટન મોહમ્મદ અઝરુદ્દીન પર તેણે નિશાનો સાધ્યો છે. રવિવારે કોલકાતામાં ઈડન ગાર્ડનમાં મોહમ્મદ અઝરુદ્દીનને અતિથિ તરીકે આમંત્રણ આપવામાં આવ્યું હતું અને મેચ શરૂ થવા પહેલાં મોહમ્મદ અઝરુદ્દીને પરંપરા અનુસાર પવેલિયનમાં લાગેલો બેલ વગાડ્યો પણ આ વાત ગંભીરને પસંદ ન આવી.